A Demokratikus koalíció azt kérdezi: Orbán számoljon el Csányi Sándor magángépének használatával!

A part közleményében azt írja:

"Utólag az iraki helyzetre hivatkozva indokolta a Miniszterelnökség, hogy Orbán Viktor az OTP-elnök magángépével repült Indonéziába. A Demokratikus Koalíció szerint magyarázatra szorul a történet. Az embereknek joguk van tudni, hogy a magyar adófizetők pénzén miért egy, a kormányhoz sok szálon kötődő bankár-üzletembertől vesz szolgáltatást a kormányfő? A bérlés piaci áron, vagy kedvezménnyel történt? A bérlés mögött lehetséges-e egyéb üzleti kapcsolat, igénybe vett, vagy felajánlott szívesség? Amikor egy ország miniszterelnöke egy, vele egy futball díszpáholyban ülő bankár-üzletember által adott szolgáltatást vesz igénybe, felmerülhet a korrupció gyanúja. A DK ezért írásbeli kérdésben is választ vár Orbán Viktortól."

Kép: MTI/Miniszterelnöki Sajtóiroda/Benko Vivien Cher

Forrás: DK